### Beslutning

Anbefales.

### Sagsfremstilling

## Resume og sagens baggrund

Senest 30. oktober - 2022, skal kommunen afgive [adresse] til Movia. Trafikbestilling 2023 træder i kraft søndag d. 25. juni 2023. Der er afholdt et virtuelt borgermøde i processen frem mod Trafikbestilling 2023. Der er i alt modtaget 18 ændringsforslag til Trafikbestilling 2023. Disse er listet og vurderet i bilag 1 til denne sag.

## Indstillinger

Direktøren indstiller, at udvalget godkender administrationens anbefalinger til de indkomne forslag listet i bilag 1, med udvalgets eventuelle bemærkninger.

## Behandling

Trafik- og [adresse], Teknik- og Miljøudvalget,  Økonomiudvalget, Kommunalbestyrelsen.

## Sagsfremstilling

Trafikbestilling 2023 tager udgangspunkt i niveauet fra 2022. Bilag 1 i denne sag indeholder alle de ændringsforslag der er modtaget, samt administrationens vurdering af hvert ændringsforslag. Rammen for administrationens vurdering er at Trafikbestilling 2023 ikke kommer til at indeholde udvidelser af driften.

I bilag 1 ses alle indkomne ændringsforslag, inklusiv punkt 19-A-2023 fra administrationen, der tidligere har været drøftet på Trafik- og [adresse] møde d. 25. april - 2022, vedrørende opstart af analyse af bybusnettet i Kalundborg by. Analysen kan opstartes i forbindelse med Trafikbestilling 2023, godkendelse og implementering kan ske i forbindelse med Trafikbestilling 2024.

I forbindelse med genudbud (udbud A22 - se særskilt dagsordenspunkt) af ruter i Kalundborg, vil der i forbindelse med Trafikbestilling 2024 og 2025 skulle arbejdes med tilpasninger af driften, i forhold til at dække en eventuel merudgift i forbindelse med de miljøkrav der stilles til busserne.

## Økonomiske konsekvenser

Administrationens vurderinger af de indkomne ændringsforslag, tager udgangspunkt i at der ikke sker udvidelser af driften.

### Sagens forløb

21-06-2022 Trafik- og [adresse]
Anbefales, med bemærkning om, at der i forhold til næste trafikbestilling 2024 også tænkes tilpasningsmuligheder ind ifm. de nye udbud, som forventes at have et højere omkostningsniveau.